”பதினெட்டாவது படி” என்ற கதையில் பிரசாத் மிகப்பெரிய கம்பெனியில் நல்ல பதவியில் இருந்தும் வாழ்க்கையை குறித்து விரக்தியில் இருந்தான். தன்னுடைய வேலையையும் ராஜினாமா செய்ய முடிவெடுக்கிறான். ஆனால் அவனுடன் வேலை பார்க்கும் நண்பர்கள், திடுக்கிட்டு மானேஜர் பஞ்சாட்சரத்திடம் தெரிவிக்கின்றனர். அவர் பிரசாத்தை தனிப்பட்ட முறையில் அழைத்து விசாரிக்கிறார்… பிரசாத்துக்கு இருக்கும் ஒரே குறை திருமணமாகி பத்து வருடங்கள் ஆகியும் குழந்தைப்பேறு இல்லை என்பது தான்.. போகாத கோயிலும் இல்லை, செய்யாத பரிகாரமும் இல்லை…. சமீபத்தில் வந்துள்ள மெடிக்கல் ரிப்போர்ட்டில் பிரசாத்துக்கு உயிர் அணுக்களுக்கான வாய்ப்பே இல்லையென்று வந்துள்ளதாக மானேஜரிடம் தெரிவிக்கிறான்..